**REFERAT FRA ÅRSMØTET I IKFF OSLO-VIKEN, 03.03.21**

Til stede: Audgunn Oltedal, Berit Aasen, Britt Schumann, Devi Pandey, Eli Hindenes, Elin Fossen, Elisabeth Koren, Gunhild Andersen, Ingrid Kviberg, Liss Schanke

**Sak 1: Konstituering**

Møteleder: Liss Schanke  
Referent: Eli Hindenes

Alle sakspapirene til møtet var sendt ut på forhånd.

**Sak 2: Årsberetning**

Elisabeth Koren presenterte årsberetningen. Beretningen er organisert etter en sentral mal.

Audgunn Oltedal refererte fra en egen årsmelding med vedlegg fra gruppa «Kvinner i krig, på flukt og som flyktninger». Liss Schanke refererte fra rapporten til Nedrustningsgruppa.

**Vedtak:** Årsberetningen tas til orientering.

I rapporten fra Nedrustningsgruppa skal følgende tilføyes:

IKFF samarbeidet med Stopp Nato om et åpent nettmøte på Globaliseringskonferansen 2020, *Tid for forandring - fra krise og militarisme til fred og velferd***,** søndag 6. september. Liss Schanke var en av innlederne.   
IKFFs Rapport **Miljø og Militarisme** forfattet av Aslak Storaker og Ivar Vangen under veiledning av Ingeborg Breines og Edel Havin Beukes forelå som trykksak og på nettet i mars. Den ble lansert på et webinar under Forums miljø og klimauke 8. desember med Ingeborg som møteleder.

**Sak 3: Regnskap 2020**

**Vedtak:**

1. Regnskapet tas til orientering i påvente av at landsstyret godkjenner endelig revidert årsregnskap for IKFF.
2. Oslo-Vikens regnskap skilles ut f.o.m. regnskapsåret 2021 og styret får fullmakt til å opprette bankkonto for IKFF Oslo-Viken

**Sak 4: Arbeidsplan og budsjett 2021**

IKFF sentralt arbeider med en ny struktur for arbeidsplan. Årsmøtet i IKFF Oslo-Viken har vedtatt hva som faktisk skal gjøres.

I diskusjonen: 1) Mediainnspill om kjernekraft som klimavennlig alternativ gjør det ennå mer nødvendig å få i gang en gruppe på Miljø, fred/nedrustning og atomavfall. 2) IKFFs deltakelse på Arendalsuka. Berit Aasen og Lispet Kristiansen villig til å gå inn i Arendals-gruppe.

**Vedtak:**

Forslag til arbeidsplan og budsjett vedtas slik det foreligger i innkallingspapirene, med følgende endring/tilføyelse: Fred og Frihet, vi skal ha ansvar for nr 2, ikke nr 4. I oversikten over merkedager tas Tsjernobyl-dagen inn, den 26. april. Det nye styret får fullmakt til å justere arbeidsplanen når strukturen på ny plan er vedtatt.

**Sak 5: Valg**

**Vedtak:**

Styremedlemmer: Elisabeth Koren og Audgunn Oltedal. Styret får fullmakt til å supplere seg selv.  
Kasserer/ansvarlig for å legge ut info på hjemmesiden: Eli Hindenes.   
Styrets kontaktpersoner: Ingrid Kviberg (ansvarlig for filmkveldene), Eli Hindenes (kasserer) og en person fra hver av de tre ressursgruppene.  
Revisor: Bruke samme revisor som IKFF nasjonalt.

**Sak 6: Orientering om landsmøtesaker**

1. Forslag fra rekrutteringsgruppa v. Audgunn Oltedal  
   Gruppa har bestått av Audgunn, Lispeth Kristiansen (Oslo-Viken), Hilde Solberg (Stavanger), Marianne Sælen (Bergen), Eli Hammer Eide (Innlandet)  
   Avdelingene jobber godt, men medlemstallet synker. Gruppa foreslår å sette i gang et treårig rekrutteringsprosjekt. Mål: få fem nye medlemmer pr avdeling pr år.  
   Opplegg rettet mot ungdom og unge voksne. Lære av andre land, hva har de gjort?  
   Arbeide for at IKFF skal bli en landsdekkende organisasjon.   
   Bruke historien i rekrutteringsarbeidet.  
   Forslag som ble fremmet under årsmøtet:  
   Bruke Arendalsuka, særlig rettet mot ungdom.  
   Rekruttere kvinner med ikke-norsk bakgrunn.  
   Produsere nytt informasjonsmateriell og bruke det aktivt .

**OBS! Landsmøtet, 17. og 18. april blir et tematisk verksted. Det settes av tid til gruppediskusjoner. Alle medlemmer kan delta på årsmøtet. Man kan delta som delegat eller som observatør men bare valgte delegater vil ha stemmerett. Info om landsmøtet kommer i Fred og Frihet nr 1/2021 i nær framtid.**

1. Evalueringskomitéen v. Berit Aasen. Komitéen var bedt om å kommentere særlig to forhold:  
   Hvordan har det vært å ha koordinatorer i stedet for ledere?  
   Hvordan har delegering av oppgaver fungert?  
   Komitéen anbefaler at organisasjonen velger leder-modellen, dette for at det skal kunne gå raskere å fatte beslutninger.  
   Dessuten: gjøre tydeligere at vi er en del av en internasjonal organisasjon, ha tettere kontakt mellom avdelingene, og integrering av ressursgruppene i den nasjonale organisasjonen.